สาวสุดอั้น คลอดทารกกลางบ้านก่อนหมอจะไปถึง บอกลูกคงอยากออกมาดูโลก
(ภาพจาก เจ้าหน้าที่มูลนิธิใต้เต็กตึ๊ง),สาวท้องแก่ใกล้คลอดที่ทุ่งใหญ่ เมืองคอน ปวดท้องคลอดลูกกะทันหัน ญาติโทรศัพท์แจ้งกู้ภัยมารับไป รพ. ขณะที่กู้ภัยพร้อมทีมแพทย์กำลังเดินทางไปรับ น้ำคร่ำเริ่มทะลักออกมา สุดท้ายอั้นไว้ไม่อยู่ เด็กเริ่มโผล่หัว คลอดกลางบ้าน,เมื่อช่วงเช้ามืดของวันที่ 28 ธ.ค.59 นายชาญวิทย์ บำรุงศรี เจ้าหน้าที่อาสาสมัครใต้เต็กตึ๊งทุ่งใหญ่ จ.นครศรีธรรมราช ได้รับแจ้งจากญาติของนางสาวมนทิรา จุ้ยร่องแก้ว อายุ 20 ปี อยู่บ้านเลขที่ 150 หมู่ 4 หมู่บ้านป่าไม้ ต.กรุงหยัน เพื่อขอความช่วยเหลือให้ส่งรถพยาบาลไปรับ เนื่องจากปวดท้องแก่ใกล้คลอดเต็มที จึงประสานไปยังโรงพยาบาลทุ่งใหญ่ ,เมื่อไปถึงปรากฏว่า นางสาวมนทิราได้คลอดลูกออกมาอยู่กลางบ้าน โดยมีญาติๆ คอยช่วยเหลืออยู่ ซึ่งต่างคนต่างก็ทำอะไรไม่ถูก เมื่อทีมแพทย์ไปถึงจึงรีบเข้าให้การช่วยเหลืออย่างเร่งด่วน โดยนำที่คีบมาหนีบสายสะดือที่โผล่ยาวออกมาติดอยู่กับตัวเด็ก  จากนั้นจึงช่วยกันตัดสายสะดือออก ก่อนจะนำตัวแม่และเด็กที่คลอดออกมาเป็นทารกเพศหญิง น้ำหนักชั่งได้ 3,200 กรัม โดยทั้งแม่และเด็กปลอดภัยแข็งแรงสมบูรณ์ดี ซึ่งก็ได้สร้างความลุ้นระทึกของญาติๆ ที่เข้าให้การช่วยเหลือในครั้งนี้,นางสาวมนทิรา กล่าวว่า ตนคลอดลูกคนนี้เป็นท้องที่ 2 โดยท้องนี้มีกำหนดคลอดในอีก 3 วันข้างหน้าก็จะถึงกำหนดคลอด แต่ด้วยความปวดท้องขึ้นมาอย่างรุนแรงและเด็กที่อยู่ในท้องก็ดิ้นตลอดเวลา คล้ายกับว่าอยากจะออกมาดูโลกโดยเร็วก่อนกำหนดคลอด สุดท้ายก็อั้นไว้ไม่ไหวจริงๆ เด็กจึงค่อยๆ โผล่หัวและคลอดออกมาได้อย่างปลอดภัย ก่อนกู้ภัยและทีมแพทย์จะมาถึง.
สาวท้องแก่ใกล้คลอดที่ทุ่งใหญ่ เมืองคอน ปวดท้องคลอดลูกกะทันหัน ญาติโทรศัพท์แจ้งกู้ภัยมารับไป รพ. ขณะที่กู้ภัยพร้อมทีมแพทย์กำลังเดินทางไปรับ น้ำคร่ำเริ่มทะลักออกมา สุดท้ายอั้นไว้ไม่อยู่ เด็กเริ่มโผล่หัว  คลอดกลางบ้าน
คลอดลูกกลางบ้าน,สาวคลอดลูก,มูลนิธิใต้เต็กตึ๊ง,นครศรีธรรมราช,อ.ทุ่งใหญ่